Public procurement notice: Contract Notice
Published: 2019-02-13
Buyer: Turun yliopisto
Country: FI
Contract type: Supplies
Procedure: Open procedure
CPV classification: 30190000 | 35000000: Security, fire-fighting, police and defence equipment | 35100000: Emergency and security equipment | 35113300 | 38000000
Estimated value: 150000 EUR
Submission deadline: 2019-03-20
Award criteria: Lowest price

Technical requirements: Turun yliopisto (yliopisto) on toteuttamassa kemikaalikaappien hankintaa perustamalla puitejärjestelyn, jossa yliopistolla on oikeus tilata sopimuskauden aikana kilpailutetuin ehdoin kemikaalikaappeja tarvikkeineen ja lisälaitteineen palvelemaan yliopiston eri yksiköiden, erityyppisten aineiden, kuten nesteiden ja kaasujen, turvallista ja määräysten mukaista käyttöä ja varastointia. Kaapit ovat lähinnä laboratoriokäytössä. Varastoitavat kemikaalit ovat vaaraominaisuuksiltaan erilaisia, osa keskenään voimakkaasti reagoivia. Kaapeissa voidaan säilyttää mm. syttyviä nesteitä tai kaasuja, syövyttäviä ja hapettavia kemikaaleja taikka myrkyllisiä kemikaaleja. Kaappiratkaisujen hankinnan toteutuksessa tullaan siten huomioimaan eri kemikaalien vaatimat ratkaisumallit, kuten esimerkiksi syttyviä nesteitä ja kaasuja ei varastoida samassa tilassa syövyttävien ja hapettavien kemikaalien kanssa. Hankittavien kaappien tulee siten aina palvella sitä erityistä tarkoitusta, johon se hankitaan.
Kilpailutuksella perustetaan yhden (1) toimittajan puitejärjestely, jolta yliopistolla on oikeus tilata ns. tarpeitaan kulloinkin vastaavia kemikaalikaappeja, kuten paloturvakaappeja, happo-emäskaappeja, myrkkykaappeja, yhdistelmäkaappeja tai vastaavia sekä näiden käyttöön liittyviä varaosia, tarvikkeita, lisälaitteita (esim. valuma-altaat, hyllytarvikkeet, tuulettimet, suodattimet). Toimittaja valitaan ns. vertailukorin tuotteiden yhteenlaskettujen hintojen perusteella.
Tuotteet edustavat yliopiston tämän hetkisen käsityksen mukaan sopimuskauden kokonaistilausvolyymin enimmäistarvetta. Käytännössä tilausten volyymia ja tarkempaa ajoittumista määrittää etenkin kulloinkin käytettävissä olevat varat. Yliopisto ei sitoudu tilaamaan tiettyä määrää, vaan tarjouspyynnön alkutiedot antavat tämän hetken parhaan käsityksen mukaisen kuvan hankittavasta volyymista. Yliopistolla on puitejärjestelyn alettua oikeus tilata tarpeellinen määrä kilpailutuksen voittaneelta taholta kategorian mukaisia tuotteita.
Vertailukorin mukaista jokaista tuotetta on tarjottava. Vertailuhinnan muodostuminen ilmenee kohdasta Hankinnan kohteen kriteerit. Kunkin hintavertailussa tai muutoin erikseen pyydetyn tuotteen yksikköhinta tulee ilmoittaa erikseen. Yliopiston tilatessa eri yksiköihinsä tuotteita eri aikoina, määräytyy yksittäisen tilauksen kokonaishinta tällöin kaavalla "tarjoajan ilmoittama sitova tuotekohtainen yksikköhinta X lukumäärä". Pyrkimyksenä on tilata tuotteita mahdollisimman suurena eränä. Tarjoajan tulee kuitenkin huomioida, että varsinkin sopimuskauden edetessä tilaus saattaa sisältää myös yksittäisiä tuotteita, jolloin kokonaistarvetta täytetään ns. täydennystilauksilla. Yliopiston käsityksen mukaan merkittävä osa ennakoidusta määrästä painottuu 1. sopimusvuodelle, jolloin ensimmäiset tilaukset koskevat useita kaappeja. Tarjoajan ilmoittamien hintojen tulee olla sitovina voimassa 12 kk hankintasopimuksen alkamisesta lukien, jonka jälkeen hinnanmuutokset ovat mahdollisia JYSE 2014 Tavarat hinnanmuutosehtojen mukaisesti.
Vertailukorin tuotteet, koostuen paloturvakaapeista, happo-emäskaapeista ja myrkkykaapeista ilmenevät tarkempine tietoineen liitteestä 1 Vertailukori Tekniset tiedot ja määrät. Liitteessä on kuvattu myös kunkin tuotteen vähimmäisvaatimuksia.
Määräaikaisen sopimuskauden jälkeen sopimus jatkuu toistaiseksi voimassa olevana kolmen (3) kuukauden irtisanomisajoin, enintään joka tapauksessa kuitenkin neljä (4) vuotta.
Tarjouspyynnössä pyydetään sekä pakollisena ilmoitettavia että vapaaehtoisesti ilmoitettavia optioita. Pakolliset ilmoitettavat optiot (lisähyllyt, ulosvedettävät hyllyt, vaihtosuodattimet ja valuma-altaat) on kuvattu kohdassa Hankinnan kohteet kriteerit, kunkin ryhmän kohteiden alla. Näiltä osin on pyydetty hintatiedot, joita ei kuitenkaan käytetä hintavertailussa.
Vapaaehtoisesti ilmoitettavat optiot koskevat alla olevia tuotteita/tuoteryhmiä ja tarjoajan halutessa tarjota niitä, voi tarjota ladata erillisen listan niistä tarjouksensa yhteyteen:
a) Kemikaalinsiirtokärry vähintään 2 lukittavalla pyörällä ja 4 kääntyvällä pyörällä, työntöaisalla ja valumaaltaalla
h) Ryhmien 2 ja 3 (Happo-emäskaapit, Myrkkykaapit) kaapien osalta tieto ja hinta siirrettävyyden mahdollistavan pohjaratkaisun saatavuudesta, esim. kiinteä siirtosokkeli, kalustepyörät, erillinen siirtosokkeli tai vastaava.
Selvyyden vuoksi todetaan, ettei optioita käytetä miltään osin osana hintavertailua. Optioiden käyttö on yksinomaan yliopiston harkinnassa.

Eligibility requirements: ESPD-lomakkeen mukaisesti.

Award value: 150000